CELEX: E1995C0309(02)
Language: el
Date: 1994-12-07 00:00:00
Title: Έγκριση κρατικής ενίσχυσης σύμφωνα με το άρθρο 61 της συμφωνίας ΕΟΧ και του άρθρου 1 παράγραφος 3 του πρωτοκόλλου 3 της συμφωνίας για την εποπτεύουσα αρχή και το Δικαστήριο Απόφαση της Εποπτεύουσας αρχής της ΕΖΕΣ να μην διατυπώσει αντιρρήσεις

Avis juridique important

|

E1995C0309(02)

Έγκριση κρατικής ενίσχυσης σύμφωνα με το άρθρο 61 της συμφωνίας ΕΟΧ και του άρθρου 1 παράγραφος 3 του πρωτοκόλλου 3 της συμφωνίας για την εποπτεύουσα αρχή και το Δικαστήριο Απόφαση της Εποπτεύουσας αρχής της ΕΖΕΣ να μην διατυπώσει αντιρρήσεις  

Επίσημη Εφημερίδα αριθ. C 060 της 09/03/1995 σ. 0005 - 0005

Έγκριση κρατικής ενίσχυσης σύμφωνα με το άρθρο 61 της συμφωνίας ΕΟΧ και του άρθρου 1 παράγραφος 3 του πρωτοκόλλου 3 της συμφωνίας για την εποπτεύουσα αρχή και το Δικαστήριο Απόφαση της Εποπτεύουσας αρχής της ΕΖΕΣ να μην διατυπώσει αντιρρήσεις (95/C 60/06)Ημερομηνία έγκρισης: 7 Δεκεμβρίου 1994Κράτος ΕΖΕΣ: ΦινλανδίαΑριθμός ενίσχυσης: 94-037Τίτλος: Σχέδιο για την αναδιάταξη των πιστώσεων και των εγγυήσεων της φινλανδικής επιτροπής εγγυήσεωνΟνομασία του προγράμματος: Να εξασφαλιστεί μακροπρόθεσμα η οικονομική βιωσιμότητα υπερχρεωμένων μικρομεσαίων επιχειρήσεων με την αναδιάταξη των τραπεζικών τους δανείων και την παροχή εγγυήσεων για την εξασφάλιση αυτών των δανείων. Κατά τη διάρκεια της περιόδου αναδιάταξης, της οποίας η διάρκεια θα είναι τουλάχιστον πενταετής, η τράπεζα αναλαμβάνει τη δέσμευση να παραχωρήσει στην εταιρεία περίοδο χάριτος και να μειώσει το επιτόκιο του δανείου. Η χρηματοοικονομική κατάσταση και το σχέδιο αναδιοργάνωσης ή ένα ισοδύναμο σχέδιο της εταιρείας εξετάζονται προσεκτικά από την τράπεζα η οποία ζητεί την εγγύηση και από την φινλανδική επιτροπή παροχής εγγυήσεων η οποία διαχειρίζεται το σχέδιο αναδιάταξης προκειμένου να εξασφαλιστεί ότι οι επωφελούμενες επιχειρήσεις θα είναι σε θέση να ασκήσουν μακροπρόθεσμα αποδοτικές επιχειρηματικές δραστηριότητες.Νομική βάση:- Νόμος για τις εγγυήσεις που παρέχονται από το κράτος για την αναδιάταξη των δανείων (Laki valtion vakauttamistakauksista, 529/93)- Κυβερνητικό σχέδιο για την τροποποίηση του νόμου σχετικά με τις εγγυήσεις που παρέχονται από το κράτος για την αναδιάταξη δανείων [Laki valtion vakauttamistakauksista annetun lain muuttamisesta (HE 265/94)]Ένταση ή ύψος της ενίσχυσης: Η εγγύηση καλύπτει 50 % των ενοποιημένων δανείων μικρομεσαίων επιχειρήσεων. Το συνολικό ύψος των παρεχόμενων εγγυήσεων δεν μπορεί να υπερβεί το ποσό των 3 500 εκατομμυρίων φινλανδικών μάρκων.Διάρκεια της ενίσχυσης: Μέχρι το τέλος του 1995Όροι: Ετήσια συνοπτική έκθεση